See, et Halle vapile on maalitud päike,  kuu ja tähed, tuleneb tõenäoliselt maailmakuulsast Nebra taevakettast, inimkonna vanimast konkreetsest taevakujutisest. Seda 3600 aasta vanust aaret saab imetleda Eelajaloomuuseumis, ühes Euroopa olulisimaist arheoloogiamuuseumidest. Siinne ebatavaline väljapanek annab elava pildi kivi- ja pronksiajast, kui maad valitsesid neandertallased, koopalõvid ja mammutid. Tänapäevale veidi lähemale jääb  Saksi-Anhalti liidumaa kunstimuuseum  Moritzburgis: siin on esmaklassiline püsinäitus 19. ja 20. sajandi maalikunstist, graafikast, skulptuurist, fotograafiast ja kunstkäsitööst. Ja päris tänapäeva jõuab see, kes pärast ooperi, draamateatri, varietee või kabaree külastamist selles võrratus linnas ringi uitab ja lihtsalt elu naudib.